KLUBI 700
Ashley oli 32-nädalat rase,
kui tal avastati 4 staadiumi ajuvähk.
Korraga seisis ta silmitsi olukorraga,
kus kaalul oli nii ta enda kui ta sündimata poja elu.
Tol hetkel ta veel ei teadnud,
et talle on saamas osaks mitte üks, aga lausa kaks imet.
Tuletõrjuja Dave ja ta naine Ashley abiellusid 2004. aastal,
unistades pere loomisest ja ühise elu rajamisest.
Kogu nende elu muutus aga vaid päevaga,
kui Ashley avastas oma kaelal ühe sõlme.
See oli väga väike ja ma arvasin, et tegu on lümfisõlmega.
Mõtlesin: "Tore küll! Ma jään nüüd haigeks."
Arstid kirjutasid talle antibiootikume, mis tundusid toimivat,
kuid kuu aega hiljem rasedaks jäädes oli see sõlm tagasi.
Arst määras mulle veel ühe antibiootikumi kuuri
ja tundus, et see sõlm muutus taas väiksemaks.
Kuid 8'ndal raseduskuul kasvas see sõlm meeletu kiirusega
ja muutus tõeliselt suureks.
Ühtlasi oli see ka valus,
mispeale arst otsustas igaks juhuks biopsia teha.
Arst helistas Ashley'le juba järgmisel päeval.
Ta küsis esimese asjana: "Kas David on ka sinuga?"
ja ma teadsin koheselt...
Ta ütles: "See on pahaloomuline."
Meid valdasid erinevad tunded, mida on raske isegi kirjeldada.
Viha, hirm, uskmatus...
Mu naine ja me sündimata laps olid kogu mu maailm
ja korraga oli see kõik pahupidi pööratud.
Ashley saadeti kasvaja eemaldamiseks
koheselt operatsioonile.
Kuid enne seda pidi ta oma poja ilmale tooma.
Ashley muretses kõige enam oma sündimata lapse pärast
ja veelgi enam tema väljaarenemata kopsude pärast.
Ütlesin, et ma ei too teda veel ilmale, kuna ta on kõigest 32-nädalane
ja pole üldse mitte veel valmis siia ilma sündima.
Arst püüdis mind rahustada ja ütles, et ta tuleb ilmale tuua.
Selleks, et mind saaks ravida, pidin esmalt poja ilmale tooma.
Medpersonali üllatuseks sündis 33-nädalane Harley siia ilma
mitte ainuüksi hingates,
aga ka korralikku kisa tehes ja põtkides.
Olen alati öelnud, et see oli me esimene ime.
Me esimene palvevastus ja märk Jumala tegutsemisest.
Harley sünd oli suur võit,
samas kui kogu pere teadis,
et nad vajavad ema ellu jäämiseks enamat kui vaid ühte imet.
4 päeva peale Harley sündi ärkas Ashley oma operatsioonist.
Tema ja Dave'i jaoks oli suur kergendus,
et pesapalli-suurune kasvaja oli edukalt eemaldatud.
Mõtlesime, et peale ta taastumist
saame koos beebiga jälle normaalset elu jätkata
ja kõik on jälle hästi. Mu naisega on kõik hästi.
5 nädalat hiljem, kui Ashley oli Harley'ga haiglas
tänu poja tõsisele hingamisteede haigusele,
hakkas Ashley topelt nägema.
Dr. Debra Miller lasi teha talle kompuuteruuringu
ja sai teada, et vähk oli kaugemale läinud.
Sel hetkel oli tegu 4. staadiumi vähiga.
Metastaasid olid tabanud nii kopse kui kavernoosset siinust ajus.
Oligi kõik! Mul oli ajuvähk
ja ma arvasin, et ma suren.
Olukord läks kiiresti hullemaks,
kuid ma ei tundnud kordagi, et Jumal oleks mu maha jätnud,
isegi, et olukord oli väga halb.
Kohe väga halb.
Kõik, mida vaid teha sain, oli nutta oma voodis ja palvetada.
Ma isegi ei tea, mida ma palusin, aga ma lihtsalt anusin Jumalat,
et Ta aitaks meid selles olukorras.
Ashley sai nii keemia- kui kiiritusravi,
kuid uuringud näitasid, et kasvajad muudki kasvavad ja paljunevad.
Raportis oli kirjas: "Lugematu hulk kasvajaid."
Dr. Miller muutis küll Ashley ravi,
kuid ei andnud suurt palju lootust heade tulemuste osas.
Juba enne metastaaside leidmist oli prognoos halb
ja me teadsime, et kui asi veelgi hullemaks läheb,
pole sinna enam midagi parata.
Dave maadles oma usuga nähes oma naist kannatamas.
Kuni tolle ajani olin vaid anunud Jumalat
ja ühtpidi isegi lausa maadeldes Temaga,
anudes: "Palun tee Ashley terveks!
Palun tee ta terveks ja võta kogu see vähk ära!"
Mäletan, kuidas pidin WC'sse saamiseks
sõna otseses mõttes neljakäpukil roomama,
sest ma ei suutnud valu tõttu käia.
Samal ajal alustas nende kodukogudus
igapäevase palve- ja paastuga Ashley tervenemise nimel.
Palusin üks päev: "Issand, mis iganes ka Su tahe poleks,
siis olen sellega nõus."
Palusin, et kui Ashley ei peaks sellest välja tulema,
siis ärgu tal vähemalt olgu tugevaid valusid.
Aga samas seda paludes kogesin täiesti reaalselt,
otsekui Jumal oleks mind kallistanud
ja ma polnud kunagi varem midagi sellist kogenud.
Usun, et see oli hetk,
mil olin Jumalale lähemal kui eales varem,
sest ma tõesti kogesin reaalselt kellegi käsi mässituna enda ümber.
Ja ma otsekui kuulsin Teda ütlevat: "Kõik saab korda.
Temaga saab kõik korda."
Peale kuu aega kestnud palveid läks Ashley uutele uuringutele.
Kõik need kasvajad olid endiselt alles,
kuid samas oli näha osade nende kahanemist.
See oli esimene uuring, kus oli üldse näha midagi positiivset.
Kõigest 4 kuud hiljem oli Ashley sisuliselt terve
ja dr. Miller oli täielikus hämmingus.
Olin šokis.
Ühtpidi muidugi ülirõõmus, aga tema prognoose arvesse võttes
olin kartnud, et miski ei muutu.
Ashley on olnud vähivaba alates 2009. aastast.
Üks vanemaid arste küsis mu käest:
"Et siis te ravisite selle noore naise surmavast vähist terveks?"
ja ma vastasin: "Seda ma nüüd küll öelda ei saa.
Pigem oli tegu jumaliku sekkumisega,
mille käigus Jumal ehk kasutas ka mind kui oma tööriistana,
kuid ma kohe kindlasti ei saa väita, et see juhtus tänu mulle."
Viljakusarst ütles neile, et nad ei saa enam rohkem lapsi,
kuid Harley palvetas sellest hoolimata.
Palusin nii hommikul ärgates, hommiku-, lõuna- ja õhtusöögi ajal
kui ka õhtul magama heites, et saaksin endale õe.
2012. a. veebruaris
helistas Ashley arst talle tavapäraste vereanalüüside osas.
Ta ütles: "Ashley, su analüüsidega on midagi viltu."
Küsisin siis, mis viga
ja ta ütles: "Need näitavad, et oled rase."
Peale igati probleemidevaba rasedust nägi ilmavalgust väike Grace,
kellele 5 aastat hiljem lisandus veel ka Eelija.
Howardite sõnul pole mingit kahtlustki, et palve muudab kõike.
Usaldan kõik oma igapäeva asjad Jumala hoolde,
sest tean oma mineviku kogemustest, et Ta kannab hoolt kõige eest
ja ma ei pea millegi pärast muretsema.
Kui keegi palub mu käest: "Kas sa palun palvetaks mu eest?",
võtan seda väga tõsiselt,
sest mõtlen tagasi kõigile neile, kes minu eest palvetasid
ja kuidas Jumal nendele palvetele vastas.
See on muutnud täiega seda, kuidas täna teiste eest palvetan.
Imed tõesti muudavad seda, kuidas palvetad
ja kuidas elu näed.
Siin on üks tõeline saladus, mis peitus ka Dave'i palves.
Ta nägi oma naist kannatamas ja hüüdis Jumala poole
tänu kõigele, millest nad ka läbi ei läinud,
jõudes lõpuks punkti, kus ta ei vaielnud enam Jumalaga.
Ta lihtsalt palus, et kui Jumal võtabki ta naise ära,
et Ta teeks seda siis ruttu.
See on üks erakordne palve,
mis näitab ka täielikku alistumist.
Öelda Jumalale: "Ma usaldan Sind,
kui head või halvad need olud ka poleks.
Ma usaldan Sind."
Sageli ka meie, kui me palvetame, me anume Jumalat
või vaidleme ja kaupleme Temaga.
Kuid see näitab vaid seda,
et me ei mõista tegelikult seda kaupa, mis on juba tehtud.
See on juba tehtud - Jeesus maksis selle hinna.
Kui aga kaupled Jumalaga, ütled: "Ma ei usu sellesse."
Kuid Jeesus maksis hinna
ja Tema vermete läbi oleme me terveks saanud.
Nii et, kui läheme Ta ette palves,
tehkem seda usuga, et võime usaldada Teda.
Sa ei pea mõtlema lõpptulemuse peale,
vaid lihtsalt usalda Teda.
Näidates üles täielikku usaldust Jumala suhtes,
murrab ka Ta imettegev vägi läbi su jaoks
ja see läbimurre saab olema imeline.
Kuidas sellest osa saada? Läbi usalduse.
Või teisisõnu läbi usu,
mis omakorda tähendab kui riski võtmist.
Kuid sa usaldad Jumalat ükskõik, mis
öeldes: "Olen täiega Sinuga kaasas, mis iganes ka ei juhtuks
ja ma usaldan Sind."
Jumalal on nimi iga inimlapse vajaduse tarvis
ja Ta on need kõik Piiblis välja toonud,
et leiaksime sealt tõotusi vastavalt Ta konkreetsele nimele.
Nii et, kui vajad tervenemist,
siis Ta on Jehoova Rafa (meie tervendaja),
kui vajad varustamist,
on Ta Jehoova El Šaddai (enam kui küllaldane).
Kõik need lood on Piiblis kui palvejuhiseks me jaoks,
et teaksime, et Tal on juba vastused olemas me jaoks.
Nii pead vaid hüüdma Ta poole ja sa saad, mida vajad.
Tahame ka täna palvetada te eest,
tuues enne seda esile veel mõned inimeste vajadused,
ühtlasi juba teades, et Jumalal on vastus igale vajadusele.
Nii vaid kanname kõik need asjad Tema ette.
Siin palutakse 17-aastase tütre pärast,
kellel on trombidest tingitud depressioon.
Ühtlasi palutakse,
et poeg võiks terveneda pidevatest teravatest torgetest rinnus.
Palutakse tõelist andestust ja lepitust pereliikmete vahel.
Jumal on lepituse Jumal.
Palutakse rahu ja tröösti naisele,
kes kaotas oma mehe, kellega ta 60 aastat abielus oli.
Jumal on ka kõige tröösti Jumal.
Palutakse neuropaatia pärast jalgades,
et inimene saaks taas käia.
Palutakse Ameerika rahva taastumist kristliku rahvana
ja kaitset president Trump'ile.
Palutakse vabanemist häältest, mis käsivad end tappa.
Palutakse tervenemist uneapnoest ja unerohtude sõltuvusest.
Liitu koos meiega, mil palume nüüd üheskoos
ja oleme ühel meelel kõigi nende palvesoovide pärast.
Palu koos meiega kõigi nende palvesoovide eest,
sest Jumal tahab vastata palvetele.
Sööbigu see sügavale su vaimu, et Jumal tahab olla su jaoks kõik.
Jeesus, me tuleme Su ette
ja palume kõigi nende pärast, kes on saatnud oma palvesoovi
ja kes paluvad tervenemist kas iseendale või pereliikmetele.
Me tõstame Su ette kõik perekonnad ja palume lepitust nende südameisse,
et nende kodud võiks taas täituda rõõmuga.
Kes aga vajavad rahalist varustust,
siis Sina oled Jumal, kes Sa täidad kõik meie vajadused
oma armu rikkust mööda.
Sa oled vastus igale inimvajadusele,
mistõttu me palume, et sirutaksid oma käe
ja saadaksid korda imesid.
Issand, me täname Sind, et Sina oled vastus
ja me usaldame Su vankumatut armastust.
Me usaldame kõik Su hoolde
ja palume, et teeksid oma imed juba täna.
Me palume seda Jeesuse nimel.
Kellelgi on paremas õlas tohutu valu, mis kiirgab ka selga.
Ma ei tea, kas see mõjutab ka te luid või ribisid,
aga Jumal teab ja puudutab teid just praegu.
Te kogete kui üht puudutust oma õlas just praegu
ja see valu leeveneb ning lahkub.
Tehke midagi, mida te ei saanud enne teha
ja kogege, kuidas olete täiesti terve.
Te parem õlg liigub täiesti vabalt.
Tehke, mida enne ei saanud ja võtke see ime vastu just praegu.
Kellelgi on keelepõletik, mis on tingitud keele augustamisest.
Te süüdistate iseennast,
kuna tundsite, et poleks pidanud seda tegema,
kuid Jumal ütleb, et Ta armastab teid ja on te tervendaja.
Ta teeb teid terveks ja teiega saab kõik korda,
mistõttu võtke see lihtsalt vastu Jeesuse nimel.
Kellelgi on mingi põletik, mis on jõudnud omadega ajju.
See sai alguse ninasõõrmetest.
Jumal aga on kõigeks võimeline ja taastab kõik olulise,
tehes seda just praegu Jeesuse nimel.
Keegi saab just praegu terveks jalaseenest.
Üks naine aga igatseb väga last saada,
kuigi arstide sõnul on see sisuliselt võimatu.
Jumal aga ütleb: "Minuga koos on kõik võimalik!",
mistõttu pange oma käsi oma kõhu peale
ja võtke vastu, mida Jumal tahab teha teie ja te abikaasa heaks
Jeesuse nimel.
Issand, palume,
et annaksid abielupaaridele jõudu, väge ja võimekust anda elu.
Neile, kes igatsevad laste järele.
Anna neile väge anda elu.
Issand, me täname Sind kõige eest, mida oled meie heaks teinud
ja ohvri eest, mille oled meie heaks toonud.
Me täname Sind selle eest Jeesuse nimel, aamen.
Kuid oled kogenud Jumala puudutust, jaga sellest meiegagi.
On alati rõõm kuulda, mida Jumal on üle maailma tegemas.
See lugu, mida saate algul nägime -
me ütlesime, et seal sündis kaks imet, aga tegelikult sündis ju kolm,
sest nad said ju tütre ka.
No tegelikult oli lausa neli imet. - Lausa neli?
Jaa, sest nad said peale tütart veel ühe poja.
Ma ei tea, kuidas ma selle maha magasin.
No igal juhul - Jumal tegutses täiega
ja meile meeldib see, kui Ta seda teeb.
Järgmisena lugu hiljutise orkaani ohvritest,
kes paluvad abi.
Ma pole elu sees midagi sellist näinud.
Sa ei oska oodatagi,
et su mälestused pühitakse lihtsalt selliselt minema.
Mu süda on murtud.
Vaata, kuidas need ameeriklased püüavad taas jalule saada
tänu "Operatsioon õnnistus" abile.
Iga lapse sees on kangelane,
juht,
sõber,
keegi, kes aitab
ja kes teeb, mis on õige.
Keegi, kes unistab kellekski saamisest,
kuid nad vajavad selleks meie abi.
Mida teha?
Mida öelda?
Kuidas end tunda?
See on see, kus "Superraamat" tuleb appi,
pakkudes nii moraalseid kui vaimulikke tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD klubiga
saades osa selle uutest osadest niipea, kui need välja tulevad.
Lisaks sellele kaks koopiat su sõpradelegi.
Telli "Superraamat" juba täna ja vaata, kuidas imed sünnivad.
Enamuse me jaoks on raske isegi ette kujutada
oma kodu ja vara kaotust.
"Operatsioon õnnistus" vabatahtlikud on näinud seda kõike oma silmaga.
Samas ei paku nad õnnetuse ohvritele vaid materiaalset abi,
aga ka emotsionaalset ja vaimset tuge.
Ma pole elu sees midagi sellist näinud.
Iga Florida elanik peaks võtma seda tõsiselt,
et kaitsta oma peret.
Orkaanid Harvey ja Irma jätsid tuhanded inimesed ilma hooleks
Sa ei oska oodatagi, et see kõik on korraga läinud.
Mu süda on murtud.
"Operatsioon õnnistus" oli kohal veel enne,
kui orkaan rannikut tabas,
olles valmis jagama suurel hulgal vett, toitu, riideid ja Jeesuse armastust.
Praegu vaatame, et inimesed süüa saaksid.
Me piirkond sai hävitatud tuulte ja üleujutuste poolt
ja paljud inimesed kaotasid nii oma kodud kui kõik.
"Operatsioon õnnistus" on tõeline elupäästja.
Sandy 87-aastane ema elas Texase lähistel Port Arthuris
just selles majas, mis oli ta koduks pea 50 aastat.
Kuidas sa ütled talle, et ta ei saa enam koju tagasi minna?
Sandy püüdis olla abiks oma emale, kel on dementsus.
"Operatsioon õnnistus" võttis Sandyga ühendust
vaid mõni päev peale orkaani lainet,
aidates terve kamba vabatahtlikega koristustöödes.
Igast ühest neist õhkus tuge ja armastust.
Nad ei tahtnud midagi enamat kui vaid aidata.
Mu ema...
Räägin talle kindlasti "Operatsioon õnnistusest",
isegi, et ta seda 5 minuti pärast enam ei mäleta.
Kuid vähemalt need 5 minutit ta teab, kui palju meid aidati
ja kui väga me seda abi hindame.
Õnnetuste tabades tahame anda kohe vastulöögi,
tehes seda nii armastuse-, kaastunde- kui praktilise abiga.
Kui inimestel on raske,
tahame anda neile teada, et Jumal armastab neid
ja me armastame neid samuti.
Kui tahad olla osa sellest kõigest, liitu Klubiga 700.
Järgmisena lugu ebatavalisest liidust Nigeerias,
kus kristlastest ja moslemitest naised tegutsevad üheskoos selle nimel,
et peatada usuvastast vägivalda.
Kohtume peale pausi naistega, kelle vahel pole müüre.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Kuid elu tundub kuidagi tühi ja midagi on nagu puudu.
Vaid Jumal saab anda me elule tõelise tähenduse.
Tõeline õnn lähtub Tema tundmisest.
Avasta, kuidas Jumal saab muuta su elu
vaadates saadet "Klubi 700".
Ester on Nigeeria kristlane,
kes nägi, kuidas radikaalsed islamistid põletasid ta kodu maha.
Gadidia on moslem, kes koges sama kristlastest sõdalaste poolt.
Need kogemused liitsid kaks naist ühte
ja nad on otsustanud tuua rahu tagasi oma kodumaale.
Ester on ühe Nigeeria koguduse pastor.
Ta mäletab hästi üht 2010. aasta päeva,
mil isalmistidest sõdalased süütasid ta ema maja põlema.
See tegi mulle kõvasti haiget, sest mul oli tunne,
otsekui kogu mu lapsepõlv oleks heidetud tulle.
Samal aastal, kõigest 10 km kaugusel,
löödi enam kui 500 naist-last islamistidest sõdalaste poolt maha.
Kristlastest naisjuhid tulid minu juurde kokku
ja küsisid, mida me tegema peaks, kuna asjad ei saa nii jätkuda.
Ester ütles, et nad kuivatasid oma pisarad
ja korraldasid protestiaktsiooni,
kus tuhanded naised nõudsid valitsuselt
korruptsiooni ja vägivalla lõpetamist.
Peagi peale seda korraldasid lähiküla mosleminaised
analoogse marsi,
protestides naiste-laste tapmise vastu kristlastest sõdurite poolt.
Otsustasin minna mosleminaiste juurde
ja ütlesin: "Teie pole minu vaenlased ning mina pole teie vaenlane."
Ta kutsus moslemi kogukonna juhti leidma lahendust kogu loole,
samal ajal kui Estril endal oli raskusi
oma viha ja kibestumise üleandmisega Jumalale.
Ütlesin Jumalale: "Ma ei andesta!", sest mu valu oli nii suur
ja ma ei tahtnud moslemitega mingitki pistmist teha.
Kuid siis kuulis ta Gadidia lugu.
Ta maja pandi samuti põlema. Kristlastest noorte poolt.
Niipea, kui ta seda ütles, olin täiesti jahmunud,
sest ta mõistis, mida ma tunnen ja ma mõistsin, mida ta tunneb.
Nii mõistsime,
et peame nende noorte aitamiseks koondama oma jõud.
See on see, mis mind tervendas ja mind tõelise andestuseni juhtis.
Peale seda käivitasidki nad "Müürideta naised" liikumise,
mis aitab moslemitel ja kristlastel tulla toime oma erinevustega
ja tuua rahu Nigeeriasse.
Nad usuvad, et naised on loomupärased agendid
toomaks esile sotsiaalset ja rahvuslikku muutust,
sest nad teavad,
et Nigeeria muutuse võti peitub lasteni jõudmises.
Me tõstame üles kohalikke naisi,
et nad oleks esmaseks turvaliiniks oma peredele ja kogukondadele.
Nad läbivad 10-nädalase koolituse,
mille abil õppida tundma ära radikaalseid märke oma lastes.
Lisaks sellele jagavad nad välja stipendiume,
mis aitavad noortel kooli lõpetada;
toetavad füüsiliste puuetega õpilasi
ja kaasavad kogu kogukonda dialoogi.
Samas pole nende rahusõnum mitte alati teretulnud olnud.
Meile öeldakse: "Meil pole puhast joogivettki,
aga te räägite mingist rahust. Mis asi see rahu üldse on?"
Oleme öelnud:
"Kui hangime teile puhta joogivee, kas siis räägite meiega?"
ja nad on olnud nõus.
"Müürideta naised" veensid üht ettevõttet
rajama nö rahukaevu,
mis pakub puhast joogivett nii kristlastele kui moslemitele.
Tänu sellele ja muudelegi ettevõtmistele
on Ester näinud elusid muutumas.
Üks moslemipoiss kutsus mind emaks.
Üks teine moslemipoiss kuulas kasseti pealt mu jutlust
ja ütles, et samastub täiega sellega, millest pastor räägib.
Ainuüksi see, et ta tahab kuulda ja näha Jeesust
tänu minuga suhtlemisele,
toob kindlasti au Jumalale.
Kristlased on kritiseerinud pastor Estrit,
et ta lävib moslemite kogukonnaga,
kuid ta ei kavatsegi seda lõpetada.
Ta ütleb, et panused on kõrged, aga ainus viis rahu saavutamiseks
on jagada Jumala sõnumit
Jeesuses peituvast lootusest ja armastusest.
Jeesus suri kogu maailma pattude eest.
Ta ei surnud vaid kristlaste eest.
Ta suri ka nende moslemite- ja kõigi uskmatute eest.
Jumal on valmis muutma elusid,
kui vaid laseksime Tal kasutada meid, kui astjaid.
Jumal on valmis muutma maailma,
kui me vaid laseksime Tal kasutada meid selleks.
Siin katkises maailmas on siiski lootust.
On siiski lootust keset kõiki hädasid, terrorismi,
lahknemisi, viha, pingeid ja sõda.
Kättemaksu ja asjade üles kruttimise asemel
tasuks proovida hoopis Jeesust ja ära leppimist.
Soovides rohkem infot "Müürideta naised" kohta,
külasta me kodulehte www.cbn.com
Meil on veel pisut aega vastata vaatajate küsimustele.
Mida mul siin on mõned.
Oled valmis ka vastama neile?
Ei, aga sina oled.
Karen küsib: "Kas igal kristlasel on oma kutsumine?
Tean, et osa inimesi on kutsutud jumalariigi tööle
või siis kutsutud teatud ametisse olemaks arst, õpetaja vms.
Tean, et Jumal annab igaühele meist teatud oskused ja annid,
kuid sageli me kasutame neid vaid elatise teenimiseks.
Vahel mul on tunne, et ma ei kasuta oma ande piisavalt
või et peaksin neid rohkem Jumala heaks kasutama.
Kuidas avastada, milline on me elu kutsumine?"
Igal inimesel, kus iganes kohas on oma kutsumine
ning selleks on armastada Jumalat ja üksteist.
Kui inimene on kristlane, siis ta jaoks kehtib veel üks käsk
või siis nö kutsumine
ja selleks on minna kõike maailma ning kuulutada evangeeliumi.
"Kogu maailm" võib kätkeda endas te naabruskonda või töökohta.
Kas kõik on kutsutud misjonärideks välisriikidesse?
Ei ole.
Samas aga ei saa keegi minna, kui ta pole läkitatud.
Nii et, kui te pole kutsutud misjonäriks,
olete te kutsutud läkitajaks.
Me kõik oleme osa Jeesuse suurest käsust,
nii et püüdke leida oma koht selles
ühes oma unikaalsete oskuste- ja andidega,
sest igaüks meist on unikaalne.
Küsimus vaid on,
kuidas sobitada seda Jumala suuremasse pilti.
Ma olin 5-aastane, kui teadsin, et tahan telesse tööle minna.
Kui armastad midagi ja oled kirglik selle suhtes...
Ma tahtsin tuletõrjujaks saada.
Kui ma viiene oli.
Mul on hea meel, et Jumal suunas su teisele teele.
Mingi aeg tahtsin ka kauboiks saada ja siis isegi indiaanlaseks.
Kuid mitte kõigi 5-aastaste soovid ei täitu
ja mitte kõigile ei ilmu inglid ütlemaks, mida teha.
Kuid meid kõiki on kutsutud täitma suurt käsku.
Lõpetuseks aga Matteuse 5:9:
"Õndsad on rahutegijad, sest neid hüütakse Jumala lasteks."
Olge õnnistatud ja näeme taas järgmisel korral!
Tõlge: Anne-Ly Raukas
Kui vajad rääkida kellegagi, kes hoolib,
on Klubi 700 telefoninõustajad valmis vastama su kõnele,
mistõttu helista juba täna!